EkBass/fiwiki-20250220-pages-articles huggingface dataset:
ESC Clermont Business School

ESC Clermont Business School on eurooppalainen kauppakorkeakoulu, joka toimii Clermont-Ferrandissa, Ranskassa. Koulu perustettiin vuonna 1919. Vuonna 2019 ESC Clermont oli Financial Timesin Euroopan kauppakorkeakoulujen rankinglistalla sijalla 95.European Business School Rankings 2019 Viitattu 16.5.2020. ESC Clermontilla on tutkinnonanto-oikeus kolmeen kansainväliseen tutkintoon (AMBA, EPAS ja AACSB). Koulun merkittäviin alumneihin lukeutuvat muun muassa Jean-Pierre Caillard (CEO Groupe Centre-France La Montagne) ja Claude Wolff (Chamalièresin pormestari). == Lähteet == == Aiheesta muualla == *Virallinen kotisivu Luokka:Ranskan yliopistot ja korkeakoulut Luokka:Clermont-Ferrand
Dillingen/Saar

Dillingen/Saar on kaupunki Saarlouisin piirikunnassa Saarlandin osavaltiossa Lounais-Saksassa. Kaupungissa on runsaasti metalliteollisuutta. == Maantiede == Dillingen sijaitsee Saarlandin länsiosassa pääosin Saar-joen itäpuolella. Linnuntie-etäisyys Saarbrückenistä on noin 25 kilometriä luoteeseen ja Luxembourgista noin 50 kilometriä kaakkoon. Dillingen nivoutuu yhteen Saarlouisin kaupunkialueen kanssa. Kaupungin keski- ja pohjoisosassa on metsämaata, länsiosassa on 23-hehtaarinen lintujärvi Dillinger See. Dillingenin koostuu kolmesta kaupunginosasta: Dillingen, Pachten ja Diefflen. == Historia == Saarin laaksossa on asuttu jo kivikaudella. Dillingenin juuret ovat gallo-roomalaisessa asutuskeskuksessa nimeltään Contiomagus, joka sijaitsi nykyisen Pachtenin kaupunginosan alueella. Dillingenistä ja Pachtenista on ensimmäiset maininnat 1100-luvulta muodossa Dullinga ja Pahta. Kyse on Trierin piispan Albero von Montreuilin dokumentista. Diefflenistä on ensimmäinen asiakirjamaininta vuodelta 1324 ja Dillingenin vanha linna mainitaan ensi kerran vuonna 1357. Kolmikymmenvuotinen sota oli Dillingenille tuhoisa ja Ranskan–Hollannin sodassa 1670 paikkakunta jäi jälleen sodan jalkoihin. Vuonna 1685 Dillingen sai kuningas Ludvig XIV:ltä luvan perustaa rautahytin. Syntyi Dillinger Hütte, joka hallitsi paikkakunnan talouselämää 1800-luvulla. Rautatieverkkoon Dillingen liitettiin 1858. Kaupunkioikeudet Dillingenille myönnettiin 1949. Pachten liitettiin Dillingeniin 1936 ja Diefflen 1969. == Talous ja liikenne == Metalliteollisuus on ollut Dillingenin keskeinen elinkeino sekä historiallisesti että nykyaikana. Terveydenhuolto ja koulutus työllistävät merkittävästi. Dillingenin rautatieasema sijaitsee Saarin radan (Saarstrecke) varrella 27 kilometriä Saarbrückenin päärautatieasemalta. Rataosuudella operoi Südwest-Express eli SÜWEX. Moottoritie BAB 8 on reititetty Dillingenin länsi- ja eteläpuolitse. Saarbrückeniin vievä BAB 620 erkanee BAB 8:sta aivan Dillingenin lounaispuolella. == Lähteet ja viitteet == == Aiheesta muualla == *Dillingen, Saarland, Saksa — Sunrise, Sunset and Daylength Luokka:Saarlandin kunnat Luokka:Saksan kaupungit
Voldemar Sederholm

Voldemar Sederholm oli Venäjän keisarillisessa armeijassa palvellut suomalainen kenraalimajuri. (Viitattu 19.4.2020) == Perhe == Voldemar Sederholmin vanhemmista ja syntymä- ja kuolinvuodesta ei ole tietoa. == Ura == Sederholm ylennettiin luutnantiksi vuonna 1892 hänen palvellessaan Henkivartioväen 2. tykistöprikaatissa ja alikapteeniksi 1894 sekä kapteeniksi 1895. Vuonna 1898 Sederholm siirrettiin Henkivartioväen jalkaväkitykistön reservipatterin upseeriluetteloihin everstiluutnantiksi ylennettynä, vuonna 1900 hänestä tuli mainitun patterin päällikkö. Everstiksi Sederholm yleni joulukuussa 1900. Venäjän–Japanin sotaan 1904–1905 Sederholm osallistui patteriston komentajana Henkivartioväen tarkk’ampujatykistödivisioonassa joulukuusta 1904 lähtien. Hänet ylennettiin kenraalimajuriksi syyskuussa 1907 ja määrättiin 8. tykistöprikaatin esikuntapäälliköksi. == Ritarikunnat == * Pyhän Stanislauksen ritarikunta kolmannen luokan risti (1892) * Pyhän Annan ritarikunta kolmannen luokan risti (1895) * Pyhän Stanislauksen ritarikunta toisen luokan risti (1898) * Pyhän Annan ritarikunta toisen luokan risti (1901) * Pyhän Vladimirin ritarikunta neljännen luokan risti (1904) * Pyhän Vladimirin ritarikunta kolmannen luokan risti (1906) * Pyhän Stanislauksen ritarikunta ensimmäisen luokan risti (1911) == Kunnianosoitukset == * Venäjän- Japanin sodan pronssinen muistomitali (1906) ==Lähteet== Luokka: Suomalaiset kenraalit Luokka:Syntymävuosi tuntematon Luokka:Kuolinvuosi tuntematon
DJ Snake

DJ Snake (oik. William Sami Étienne Grigahcine, s. 13. kesäkuuta 1986 Pariisi, Ranska) on ranskalainen DJ-tuottaja Pariisista. Hän nousi suuren yleisön tietoon vuonna 2013 singleillä "Bird Machine" ja "Turn Down for What". Muita hänen suosittuja kappaleitaan ovat Major Lazerin ja MØn kanssa esittämänsä "Lean On" sekä Selena Gomezin, Cardi B:n ja Ozunan kanssa esittämänsä "Taki Taki". Grigahcinella on kertomansa mukaan ranskalainen isä ja algeriankabyylilainen äiti. Vaikka hän on syntynyt Pariisissa, hän kuitenkin varttui Ermontissa banlieuessa, jota hän kuvaili getoksi. William on kertonut saaneensa varhaisimmat vaikutteensa musiikkiinsa elokuvan Viha kohtauksesta, jossa esiintyy hip hop -artisti Cut Killer, sekä hip hop -artisteilta KRS-One ja Cypress Hill. == Diskografia == === Albumit === * Encore (5. elokuuta 2016) * Carte Blanche (25. heinäkuuta 2019) === Singlet === Pääartistina * Turn Down for What (mukana Lil Jon) (2013) * Get Low (mukana Dillon Francis) (2014) * You Know You Like It (mukana AlunaGeorge) (2014) * Lean On (Major Lazerin kanssa, mukana MØ) (2015) * Middle (mukana Bipolar Sunshine) (2015) * Talk (mukana George Maple) (2016) * Let Me Love You (mukana Justin Bieber) (2016) * The Half (mukana Jeremih, Young Thug ja Swizz Beatz) (2017) * A Different Way (mukana Lauv) (2017) * Broken Summer (mukana Max Frost) (2017) * Magenta Riddim (2018) * Gassed Up (Jauzin kanssa) (2018) * Public Enemy (Yellow Clawn kanssa) (2018) * Let's Get III (Mercerin kanssa) (2018) * Maradona Riddim (Niniolan kanssa) (2018) * Taki Taki (mukana Selena Gomez, Cardi B ja Ozuna) (2018) * Try Me (Plastic Toyn kanssa) (2019) * Southside (Epticin kanssa) (2019) * Enzo (Sheck Wesin kanssa, mukana Offset, 21 Savage ja Gucci Mane) (2019) * Loco Contigo (J Balvinin ja Tygan kanssa) (2019) * Fuego (Sean Paulin ja Anittan kanssa, mukana Tainy) (2019) Vierailevana artistina * Good Day (Yellow Claw, mukana DJ Snake ja Elliphant) (2017) * Creep On Me (Gashi, mukana French Montana ja DJ Snake) (2018) * Safety (Gashi, mukana DJ Snake) (2019) Promosinglet * Together (2013) * Bird Machine (mukana Alesia) (2013) * Lunatic (Mercerin kanssa) (2014) * Propaganda (2016) * Ocho Cinco (mukana Yellow Claw) (2016) ==Lähteet== Luokka:Vuonna 1986 syntyneet Luokka:Elävät henkilöt Luokka:Dubstep-tuottajat Luokka:Ranskalaiset DJ:t Luokka:Ranskanalgerialaiset
Sapovirukset

Sapovirukset ovat viruksia, jotka aiheuttavat ihmisissä vatsatautia, kuumetta, ripulia ja päänsärkyä. Ne kuuluvat kalikivirusten heimoon yhdessä lähisukulaisensa noroviruksen kanssa. Sapovirukset siirtyvät ulosteesta ihmisiin ja leviävät kosketuksen kautta. Virus säilyy pinnoilla noin viikon ja voi kontaminoida elintarvikkeita sekä vettä. Sapovirukset löydettiin ensimmäisen kerran Sapporon kaupungista Japanista vuonna 1977. Virus esiintyy usein muiden taudinaiheuttajien kanssa ja se on jäänyt usein noroviruksen varjoon. Sapovirusten aiheuttama tauti on lievempi kuin noroviruksen vastaava, taudin kesto on useimmiten pisimmillään kolme päivää, mutta virusta voi erittyä useiden viikkojen ajan. Suomessa sapovirukset ovat 2010-luvulla noussut merkittäväksi vesiepidemioiden aiheuttajaksi. Kansainvälisen virusluokituskomitean (ICTV) mukaan sapoviruksiin sisältyy vain yksi viruslaji nimeltä sapporovirus. Sapovirukset ovat siitä huolimatta erittäin heterogeeninen virusryhmä, joka jakaantuu 19 genoryhmään ja vähintään 17 genotyyppiin. == Lähteet == == Aiheesta muualla == *Laji.fi: Sapovirus *ViralZone: Sapovirus *National Center for Biotechnology Information (NCBI): Sapovirus, taxonomy Luokka:RNA-virukset
Middle (DJ Snaken kappale)

Middle on ranskalaisen DJ-tuottaja DJ Snaken kappale, jolla vierailee myös brittiläinen laulaja-lauluntekijä Bipolar Sunshine. Sen julkaisi Interscope Records digitaalisesti ladattavana singlenä 16. lokakuuta 2015. Heinäkuussa 2016 Snake ilmoitti kappaleen tulevan olemaan hänen "Encore"-debyyttistudioalbumin johdantosingle. Kappaleen ovat sanoittaneet William Grigahcine, Aaron Kleinstub ja Adio Marchant, joista kaksi jälkimmäistä myös tuotti sen. Kappaleelle on toteutettu myös musiikkivideo, joka julkaistiin videopalvelu YouTubessa 16. maaliskuuta 2016. Videon ohjasi Colin Tilley ja sillä nähdään Nälkäpeli-elokuvasarjan näyttelijät Josh Hutcherson sekä Kiersey Clemons. "Middle" oli julkaisunsa jälkeen kohtalainen menestys, sen päästyä singlelistan viiden parhaan joukkoon Australiassa, Etelä-Afrikassa ja Yhdysvalloissa. Lisäksi se pääsi kymmenen parhaan joukkoon Belgiassa ja Isossa-Britanniassa. ==Lähteet== Luokka:Vuoden 2015 kappaleet Luokka:Ranskalaiset musiikkikappaleet
Turn Down for What

Turn Down for What on ranskalaisen DJ-tuottaja DJ Snaken ja yhdysvaltalaisräppäri Lil Jonin kappale. Sen julkaisi Columbia Records digitaalisesti ladattavana singlenä 18. joulukuuta 2013. Sekä kappale että sille julkaistu musiikkivideo ovat tehneet kappaleen nimestä hyvin tunnetun meemilauseen. Kappale on saavuttanut suurta suosiota erityisesti Pohjois- Amerikassa, jossa se myi kuusinkertaista platinaa niin Kanadassa kuin Yhdysvalloissa. Kappale menestyi kohtalaisesti myös Euroopassa, jossa se pääsi singlelistan kahdenkymmenen parhaan joukkoon Belgiassa, Isossa-Britanniassa, Ranskassa, Suomessa ja Skotlannissa. ==Lähteet== Luokka:Vuoden 2013 kappaleet Luokka:Ranskalaiset musiikkikappaleet
Taki Taki

Taki Taki on ranskalaisen DJ-tuottaja DJ Snaken kappale, jolla esiintyvät myös yhdysvaltalaislaulaja Selena Gomez, puertoricolaislaulaja Ozuna sekä yhdysvaltalaisräppäri Cardi B. Se julkaistiin DJ Snaken toisen, Carte Blanche- studioalbumin toisena singlenä 28. syyskuuta 2018. Kappaleen ovat sanoittaneet DJ Snake, Gomez, Ozuna, Cardi B, Ava Brignol, Jordan Thorpe, Juan Vasquez sekä Vicente Saavedra. Kappaleelle on toteutettu myös Colin Tilleyn ohjaama musiikkivideo, joka julkaistiin 9. lokakuuta 2018. Videolla nähdään kaikki neljä artistia esiintymässä laavan täyttämässä tulivuoren kraatterissa. oli kaupallinen menestys, sen päästyä singlelistan kärkeen 16 eri valtiossa. Lisäksi se myi Ranskassa timanttia sekä voitti lukuisia musiikkipalkintoja. ==Lähteet== Luokka:Vuoden 2018 kappaleet Luokka:Cardi B:n kappaleet Luokka:Selena Gomezin kappaleet Luokka:Ranskalaiset musiikkikappaleet Luokka:Yhdysvaltalaiset musiikkikappaleet
Sigala

Bruce Fielder (s. 1. marraskuuta 1992 Norwich, Norfolk, Englanti, taiteilijanimeltään Sigala) on brittiläinen DJ-tuottaja sekä miksaaja. Hänet tunnetaan kaikista parhaiten vuonna 2015 julkaisemastaan kappaleesta "Easy Love", joka mukailee yhtyeen The Jackson 5 kappaletta ABC. Se nousi Britannian singlelistan kärkeen, sekä pääsi viiden parhaan joukkoon myös viidessä muussa valtiossa. Fielder on kiinnostunut musiikista jo 8-vuotiaasta lähtien, jolloin hän alkoi soittamaan pianoa jota hän soitti 8-luokalle saakka. Hän on käynyt Reephamin lukiota sekä opiskellut Norwichin kaupungin yliopistossa ennen valmistumistaan BA-tutkinnolla Westminsterin yliopistosta. Ennen soolouran aloittamista Fielder oli osana lisensoimattomia yhtyeitä ennen kuin hän alkoi miksaamaan ja tuottamaan kappaleita muille artisteille. ==Diskografia== ====Albumit==== * Brighter Days (28. syyskuuta 2018) * Every Cloud (2023) ====Singlet==== Pääartistina * Easy Love (2015) * Sweet Lovin' (mukana Bryn Christopher) (2015) * Say You Do (mukana Imani Williams ja DJ Fresh) (2016) * Give Me Your Love (mukana John Newman ja Nile Rodgers) (2016) * Ain't Giving Up (Craig Davidin kanssa) (2016) * Only One (Digital Farm Animalsin kanssa) (2016) * Show You Love (Katon kanssa, mukana Hailee Steinfeld) (2017) * Came Here for Love (Ella Eyren kanssa) (2017) * Lullaby (Paloma Faithin kanssa) (2018) * Feels Like Home (Sean Paulin ja Fuse ODG:n kanssa, mukana Kent Jones) (2018) * We Don't Care (The Vampsin kanssa) (2018) * Just Got Paid (Ella Eyren ja Meghan Trainorin kanssa, mukana French Montana) (2018) * Wish You Well (Becky Hillin kanssa) (2019) * We Got Love (mukana Ella Henderson) (2019) Vierailevana artistina * Don't Need No Money (Imani Williams, mukana Sigala ja Blonde) (2016) ==Lähteet== Luokka:Vuonna 1992 syntyneet Luokka:Elävät henkilöt Luokka:Brittiläiset musiikkituottajat Luokka:Brittiläiset DJ:t
Aasianherkko

Aasianherkko (Rhinolophus affinis) on lepakko, joka elää Aasiassa. == Lähteet == Luokka:Hevosenkenkäyököt
Kielekekorvake

Kielekekorvake on osalla vitakasveista tavattava kalvomainen lisäke lehtien ja varren yhtymäkohdassa. Kielekekorvakkeiden kokoa ja ulkonäköä voi käyttää yhtenä tuntomerkkinä vitojen lajinmäärityksessä. Kielekekorvake voi muistuttaa ulkonäöltään korvaketuppea. == Katso myös == * kieleke * korvake == Lähteet == Luokka:Kasviorganologia Luokka:Vitakasvit
Erkki Matilainen

Erkki Matilainen (25. huhtikuuta 1913 Iisalmi – 7. helmikuuta 1986 Helsinki) oli suomalainen kuvaamataidon opettaja ja taidemaalari. == Elämä ja ura == Erkki Matilaisen vanhemmat olivat August Matilainen (1872–1941) ja Anna Sofia o.s. Stadigh (1867–1939). Perheessä oli kuusi lasta, pojat Kalle, Jukka, Lauri, Martti, Erkki ja tytär Anni.Matilainen, Liite 4 August Matilainen oli töissä Valtionrautateillä.Matilainen, s. 1 Veljiensä tavoin myös Erkki kilpaili yleisurheilussa. Hän saavutti 110 metrin aitajuoksussa SM-pronssia 1934. Erkki Matilainen pääsi ylioppilaaksi Iisalmen yhteislyseosta 1934 ja kouluttautui Helsingissä opettajaksi. Hän valmistui kuvaamataidonopettajaksi vuonna 1941 ja veistonopettajaksi vuonna 1946 Taideteollisesta keskuskoulusta. Hän opiskeli myös Suomen Taideakatemian koulussa taidemaalarilinjalla vuosina 1946–1949.Matilainen, s. 2 Matilainen opetti Helsingin normaalilyseossa kuvaamataidon lehtorina vuodesta 1949 vuoteen 1976. Hän opetti myös Suomen taideakatemian koulussa vuosina 1949–1977 ja Taideteollisessa oppilaitoksessa 1949–1965 ja Helsingin opettajakorkeakoulussa 1951–1953. Erkki Matilaiselle myönnettiin kouluneuvoksen arvonimi vuonna 1982. Matilaisen puoliso vuodesta 1944 oli Eila o.s. Rossi (Eilan isä oli liikemies ja urheilumesenaatti Esa Rossi). Pariskunta sai kolme tytärtä ja yhden pojan. Toiseksi vanhin tyttäristä on kuvanveistäjä Anu Matilainen. Taidemaalarina Matilainen piti ensimmäisen yksityisnäyttelynsä vuonna 1940 ja viimeinen yksityisnäyttely oli 1984.Matilainen, s.2 Matilainen teki myös joitakin julkisia veistoksia. Näistä Vaikeitten aikojen 1939 – 45 muistomerkki (tai Vaikeiden aikojen muistomerkki) on Iisalmessa Uudenkirkon lähellä, veistos on paljastettu vuonna 1971Matilainen, Liite 1, s. 2 (tai 1970). Matilainen suunnitteli Lappeenrantaan Karjalan tykistörykmentin muistomerkin, joka paljastettiin vuonna 1985. === Valokuvia julkisista veistoksista === Tiedosto:Iisalmen Vaikeiden Aikojen muistomerkki.jpg|Vaikeiden aikojen muistomerkki, Iisalmi, 1970. Tiedosto:Kenttätykistörykmentti 2, 3 ja Karjala muistomerkki.JPG|Karjalan tykistörykmentin muistomerkki, 1985, Lappeenranta. Tiedosto:Kenttätykistörykmentti 2, 3 ja Karjala muistomerkki kääntöpuoli.JPG|Karjalan tykistörykmentin muistomerkki, 1985, Lappeenranta. – Taustapuoli. == Lähteet == * === Viitteet === == Aiheesta muualla == * Erkki Matilainen Kuvataiteilijamatrikkelissa * Sotapolku.fi - Matilainen, Erkki Luokka:Suomalaiset taidemaalarit Luokka:Kuvaamataidonopettajat Luokka:Suomalaiset pika-aitajuoksijat Luokka:Vuonna 1913 syntyneet Luokka:Vuonna 1986 kuolleet
Károly Huszár

Károly Huszár (synt. Schorn; 10. syyskuuta 1882 Nussdorf, Itävalta-Unkari – 29. lokakuuta 1941 Budapest, Unkari)Nordisk familjebok, täydennysosa (1924), s. 514 Runeberg.org. Viitattu 20.4.2020.Wojciech Roszkowski & Jan Kofman: Biographical Dictionary of Central and Eastern Europe in the Twentieth Century, s. 1911. Routledge 2016. Google Books oli unkarilainen poliitikko, joka toimi Unkarin pääministerinä marraskuusta 1919 maaliskuuhun 1920 hoitaen myös valtionpäämiehen tehtäviä. Huszár oli koulutukseltaan opettaja, mutta ryhtyi vuonna 1902 lehtimieheksi. Hän oli yksi Unkarin kristillissosialistisen puolueen perustajista, ja toimi useissa kristillisissä talonpoikaispuolueissa. Hän oli vuosina 1910–1918 katolisen kansanpuolueen edustajana Unkarin parlamentissa ja toimi samalla puolueen äänenkannattajan Néppártin päätoimittajana. Hän osallistui ensimmäiseen maailmansotaan vapaaehtoisena Itävalta-Unkarin armeijassa. Huszár ehti olla hetken aikaa Unkarin opetusministerinä viimeisessä hallituksessa ennen lokakuun 1918 vallankumousta. Hänet vangittiin vuoden 1919 Unkarin neuvostotasavallan aikana, ja vapauduttuaan hän pakeni Wieniin. Huszár tuki elokuun 1919 vastavallankumouksellista kaappausta ja toimi sen jälkeen opetusministerinä István Friedrichin toisessa hallituksessa. Huszár oli vuosina 1919–1922 Unkarin silloisen johtavan puolueen, Kristilliskansallisen liiton (Keresztény Nemzeti Egyesülés Pártja, KNEP) puheenjohtaja. Hän tuli pääministeriksi Friedrichin erottua 24. marraskuuta 1919. Huszárin hallitus korvasi neuvostotasavallan aikana perustetut kilpailevat vastavallankumoukselliset hallitukset ja sai vallan pääosassa maata, kun Romanian miehitysjoukot vetäytyivät Tiszajoen itäpuolelle.Hungary: History Encyclopædia Britannica. Viitattu 20.4.2020. Huszár määräsi järjestettäviksi pääosin demokraattiset parlamenttivaalit ja hänen hallituksensa lähetti myös Unkarin valtuuskunnan Pariisin rauhankonferenssiin. Unkarin tulevaa valtionpäämiestä koskevassa kysymyksessä Huszár asettui lopulta tukemaan amiraali Miklós Horthyn valitsemista valtionhoitajaksi sen sijaan, että Habsburg-suku kutsuttaisiin takaisin valtaistuimelle. Parlamenttivaalit pidettiin tammikuussa 1920, uusi parlamentti valitsi Horthyn valtionhoitajaksi 1. maaliskuuta 1920, ja Horthy nimitti 15. maaliskuuta Sándor Simonyi-Semadamin uudeksi pääministeriksi. Huszár oli vuosina 1920–1928 uudelleen parlamentin jäsenenä ja myös sen varapuhemiehenä, minkä jälkeen hän siirtyi parlamentin ylähuoneeseen. Hän oli vuosina 1928–1934 kansallisen sosiaaliturvainstituutin johtaja. ==Lähteet== ==Aiheesta muualla== Luokka:Unkarin pääministerit Luokka:Opetusministerit Luokka:Vuonna 1882 syntyneet Luokka:Vuonna 1941 kuolleet
Kekkonen (Ruovesi)

Kekkonen on Ruoveden kylä, joka sijaitsee kunnan eteläosassa Paloveden Kekkoslahden rannalla. Sen halki kulkee Kekkosen ja Muroleen välinen yhdystie 3383. Kekkonen on saanut nimensä 1500-luvun puolivälissä Savon Kangasniemeltä Ruovedelle muuttaneesta Juho Laurinpoika Kekkosesta, joka toimi Ruoveden ensimmäisenä nimismiehenä sekä omisti Haukkaniemessä sijainneen ratsutilan ja isännöi kylässä toiminutta kestikievaria. Kylässä on aikoinaan toiminut muun muassa kansakoulu. Viiden kilometrin päässä Muroleessa toiminut Muroleen- Kekkosen koulu lakkautettiin vuonna 2008. Yhdystie 3383:n varrella on Helsingin Ruovesi-Seuran vuonna 1951 pystyttämä Ruoveden varhaisen asutuksen muistokivi. == Lähteet == == Aiheesta muualla == Luokka:Ruoveden kylät
Kallinen

Kallinen on suomalainen sukunimi. Tunnettuja nimenkantajia: *Aune Kallinen (s. 1975), teatteriohjaaja ja esitystaiteilija *Jere Kallinen (s. 2002), jalkapalloilija *Minna-Kaisa Kallinen, Hulda Huima (s. 1984), muusikko, media- ja esitystaiteilija *Timo Kallinen (1947–2013), teatteriohjaaja, teatteritaiteen tohtori *Yrjö Kallinen (1886–1976), poliitikko.
Agatha Deken

Agatha (Aagje) Deken (10. joulukuuta 1741 Amstelveen − 14. marraskuuta 1804 HaagAagje Deken. Britannica.com. Viitattu 20.4.2020.) oli alankomaalainen kirjailija, joka yhdessä ystävättärensä Betje Wolffin kanssa kirjoitti sarjan Samuel Richardsonista herätteensä saaneita, johdonmukaisen toimintansa ja tyydyttävän luonteenkuvauksensa sekä luonnollisen dialoginsa vuoksi huomattavia romaaneja, kuten Historie van Sara Burgerhart ja Abraham Blankaart.Bekker, Elisabeth. Tietosanakirja, osa 1, palsta 929. Tietosanakirja Osakeyhtiö 1909. Kaksiosaista teosta Historie van Sara Burgerhart pidetään varhaisimpana Alankomaissa kirjoitettuna romaanina. Deken oli kirjoittanut runoutta ennen tutustumistaan Bekkeriin vuonna 1776. Bekker oli naimisissa pappi Adrian Wolffin (1707−1777) kanssa. Tämän kuoleman jälkeen naisilla oli läheinen ystävyyssuhde, ja he kirjoittivat yhdessä. Teosten sisältö on perusteltua, henkilöhahmot ovat uskottavia ja dialogi luonnollista.Bekker, Elisabeth. Nordisk familjebok. Uggleupplagan 2, palsta 1235. == Lähteet == Luokka:Alankomaalaiset kirjailijat Luokka:Vuonna 1741 syntyneet Luokka:Vuonna 1804 kuolleet
Márquez

Márquez tai Marquez on muun muassa seuraavien henkilöiden sukunimi: * Adriano Marquez (s. 1965), espanjalainen pornonäyttelijä * Álex Márquez (s. 1996), espanjalainen ratamoottoripyöräilijä * Alfonso Márquez (1938–2020), filippiiniläinen koripalloilija * Carolina Márquez (s. 1972), kolumbialais- italialainen elektronisen musiikin artisti * Dayron Márquez (s. 1983), kolumbialainen keihäänheittäjä * Edith Márquez (s. 1973), meksikolainen laulaja * Emilio Márquez (s. 1974), meksikolais-yhdysvaltalainen rumpali * Felipe González Márquez (s. 1942), espanjalainen poliitikko, pääministeri 1982–1986 ‎ * Francia Márquez (s. 1981), Kolumbian varapresidentti ‎ * Gabriel García Márquez (1927–2014), kolumbialainen kirjailija ja toimittaja, Nobelin kirjallisuuspalkinnon saaja * Hugo Sánchez Márquez (s. 1958), meksikolainen jalkapalloilija ja valmentaja * Javi Márquez (s. 1986), espanjalainen jalkapalloilija * Juan Manuel Márquez (s. 1973), meksikolainen nyrkkeilijä * Luis Alfonso Márquez Molina (s. 1936), venezuelalainen katolinen piispa * Manuel Márquez Sterling (1872–1934), kuubalainen diplomaatti, Kuuban lyhytaikainen presidentti 1934 * Mário Marquez (s. 1952), brasilialainen katolinen piispa * Marc Márquez (s. 1993), espanjalainen ratamoottoripyöräilijä * Rafael Márquez (s. 1979), meksikolainen jalkapalloilija * Sidney Marquez Boquiren (s. 1970), filippiiniläinen säveltäjä * Tintín Márquez (s. 1962), espanjalainen jalkapalloilija ja valmentaja * Vanessa Marquez (1968–2018), yhdysvaltalainen näyttelijä * Vicente Fermín Márquez y Carrizosa (1811–1887), meksikolainen katolinen piispa
Waldeck

Waldeck on entinen ruhtinaskunta Keski-Saksassa. Se sijaitsi nykyisten Hessenin ja Ala-Saksin osavaltioiden alueella, ja aikoinaan Preussissa. Waldeck koostui kahdesta osasta siten, että Waldeckin kreivikunta oli Westfalenin (entinen Preussin provinssi ja sittemmin Nordrhein-Westfalenin osavaltion osa) ja Hessen-Nassaun provinssin välissä. Toinen osa Pyrmontin ruhtinaskunta sen pohjoispuolella. Waldeckin tiedetään olleen jo 1100-luvulla kreivikunta ja 1349 sen hallitsijasuku sai valtakunnankreivin arvon. Ruhtinaskunnaksi alue tuli 1712 ja 1866 se liittyi Pohjois-Saksan liittoon sekä 1871 Saksan valtakuntaan. Tasavallaksi alue tuli 1918. Vuodesta 1867 alkaen Waldeck oli hyvin riippuvainen Preussista, johon se 1922 ja 1929 yhdistettiin. ==Lähteet== Luokka:Saksan entiset valtiot ja valtiomuodostelmat
Chen Yufei

Chen Yufei (, s. 1. maaliskuuta 1998 Hangzhou, Zhejiang) on kiinalainen sulkapalloilija ja olympiavoittaja. Chen aloitti ammattilaisuransa vuonna 2007, mutta ensimmäiseen kansainväliseen turnaukseen hän osallistui vuonna 2013. Ensimmäisen BWF:n alaisen turnauksen hän voitti vuonna 2016, kun hän voitti Macaon avoimen turnauksen. Hänellä on yhteensä 10 BWF:n alaisen turnauksen voittoa (tilanne huhtikuussa 2020). Huhtikuussa 2020 Chen oli BWF:n naisten kaksinpelirankingin toinen. Tokion olympialaisissa 2020 Chen sai kaksinpelin kultaa voitettuaan loppuottelussa Kiinan Taipein Tai Tzu-yingin. ==Lähteet== Luokka:Kiinalaiset sulkapalloilijat Luokka:Kiinalaiset olympiavoittajat Luokka:Vuonna 1998 syntyneet Luokka:Elävät henkilöt
Läänintilit

Läänintilit on Suomen Kansallisarkistossa säilytettävä Ruotsin vallan aikainen tilikirjasarja, johon sisältyy asiakirjoja ja tilikirjoja vuosilta 1635–1808. Noin 5 000 niteestä koostuva läänintilien kokoelma on uudempi tilikirjasarja kuin voudintilit. Sarjaan sisältyy henkikirjat, luettelot kymmenyksistä, maakirjat ja luetteloja ylellisyysveroista. Läänintilit ovat tärkeä lähdeaineisto tutkittaessa Suomen 1600- ja 1700-lukujen historiaa.Voudintilien tavoin läänintilit on pääosin digitoitu, ja ne ovat tutkittavissa Kansallisarkiston Astia-verkkopalvelussa. ==Lähteet== ==Aiheesta muualla== *Kansallisarkiston esittely läänintileistä. Luokka:Sukututkimus Luokka:Suomen historia
Kaskea Group

Kaskea Group Oy on vuonna 1972 Kauhavan Ylihärmässä perustettu kylttejä ja liikennemerkkejä valmistava yritys. == Lähteet == == Aiheesta muualla == *Laatukilven verkkosivut Luokka:Suomalaiset teollisuusyritykset Luokka:Kauhavalaiset yritykset
Greensboro

Greensboro voi tarkoittaa seuraavia: == Paikkakunnat == * Greensboro, kaupunki Alabamassa * Greensboro, kaupunki Georgiassa * Greensboro, kaupunki Marylandissä * Greensboro, kaupunki Pohjois-Carolinassa == Muut == * USS Greensboro, Yhdysvaltain laivaston Tacoma-luokan fregatti
Antti Kaappola

Antti Kaappola on suomalainen uransa lopettanut pesäpalloilija, joka pelasi Superpesiksessä kaudet 2003–2007. Hänen seuransa olivat Nurmon Jymy ja Jyväskylän Kiri. Nurmon Jymyssä pelatessaan Kaappola saavutti SM-hopean kaudella 2005. Hän pelasi ulkokentällä polttolinjassa. Kaappola pelasi urallaan 68 Superpesiksen runkosarjan ottelua, joissa löi 30 tavallista juoksua, toi kuusi juoksua ja keräsi sata kärkilyöntiä. 19 pelaamassaan pudotuspeliottelussa Kaappola löi kuusi tavallista juoksua, toi kaksi juoksua ja keräsi 37 kärkilyöntiä. 20 pelaamassaan Superpesiksen karsintasarjan ottelussa Kaappola löi kaksi kunnaria ja 14 tavallista juoksua, toi neljä juoksua ja keräsi 65 kärkilyöntiä. ==Lähteet== * http://www.pesiksenmaailma.fi/index.php/pelaajakortit?pelaajaid=2038&view;=pelaajakortti * https://yle.fi/urheilu/3-5978350 * https://www.pesis.fi/pesis- info/historia/mitalistit/ Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Nikolai Grot

Nikolai Jakovlevitš Grot (; 1852–1899) oli venäläinen filosofi. Hän tuli 1883 filosofian professoriksi Odessan yliopistoon ja 1886 Moskovan yliopistoon. Oltuaan aluksi positivismin kannalla hän kääntyi yhä enemmän käsittelemään metafyysisiä kysymyksiä. Sielutieteen ja etiikan alalla hän vaikutti erittäin elähdyttävästi Venäjän filosofiseen tutkimukseen. Hän julkaisi muun muassa yhdessä Sergei Trubetskoin kanssa aikakauskirjaa Voprosy filosofii i psihologii ('Filosofian ja sielutieteen kysymyksiä').Grot. 2. Nikolai Jakovlevitš G., Tietosanakirja osa 2, palsta 1618, Tietosanakirja Osakeyhtiö 1910 Grotin isä oli kielentutkija Jakov Karlovitš Grot. == Lähteet == ==Aiheesta muualla== Luokka:Venäläiset filosofit Luokka:Venäläiset professorit Luokka:Vuonna 1852 syntyneet Luokka:Vuonna 1899 kuolleet
Konstantin Grot

Konstantin Jakovlevitš Grot (4. heinäkuuta 1853 – 29. syyskuuta 1934 LeningradKonstantin Jakovlevič Grot abART, viitattu 13.5.2020 ) oli venäläinen slaavilaisen historian tutkija. Hänet nimitettiin 1883 slaavilaisen filologian professoriksi Varsovan yliopistoon, ja sittemmin hän oli keisarillisen hoviarkiston hoitajana. Hän julkaisi muun muassa seuraavat teokset: Konstantinos Porphyrogennetoksen tiedot eteläslaavilaisista (1880, ei suom.), Määri ja unkarilaiset 9:nnellä vuosisadalla (1881, ei suom.), Unkarin ja slaavilaisten historiasta 12:nnella vuosisadalla (1889, ei suom.).Grot 3. Konstantin Jakovlevitš G., Tietosanakirja osa 2, palsta 1618, Tietosanakirja Osakeyhtiö 1910 Grotin isä oli kielentutkija Jakov Karlovitš Grot. == Lähteet == ==Aiheesta muualla== Luokka:Venäläiset historioitsijat Luokka:Venäläiset professorit Luokka:Vuonna 1853 syntyneet Luokka:Vuonna 1934 kuolleet
Sotapoimulehti

Sotapoimulehti (Alchemilla sergii, syn. Alchemilla polemochora) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Sotapoimulehti on monivuotinen ruoho, joka kasvaa 15–40 senttimetriä korkeaksi. Lehtien lapa on piparkakkumaisesti liuskainen, liuskoja on yhdeksän tai 11 kappaletta. Latvakukinto on osittain tiheä. Kukat ovat pieniä ja vihertäviä, niiden perä ja pohjus ovat karvaisia. Sotapoimulehden alkuperä oli aiemmin tuntematon, sillä saksalaisen Sigurd Erich Fröhnerin vuonna 1981 kuvaama laji Alchemilla polemochora on tunnettu ainoastaan Suomessa tulokaskasvina kasvaneesta kasvista kerätyistä näytteistä. Suomesta löydettyjen sotapoimulehtien on sittemmin todettu olevan erittäin todennäköisesti samaa lajia Keski-Venäjältä vuonna 1972 kuvatun Alchemilla sergii -lajin kanssa. Venäjällä lajin on todettu kasvavan ainakin Nižni Novgorodin ja Marin tasavallan alueella erittäin harvinaisena. Suomessa sotapoimulehteä on löydetty Kuusamosta ja Suomussalmelta kahdelta paikalta, joilla oli talvisodan aikaan neuvostoliittolaisten sotajoukkojen leiripaikat. Sotapoimulehti on siis Suomessa harvinainen sotatulokas. == Lähteet == == Aiheesta muualla == * Laji.fi: Sotapoimulehti (Alchemilla sergii) * Kasviatlas 2018: Sotapoimulehden (Alchemilla sergii) levinneisyys Suomessa Luokka:Poimulehdet
Katkoja

Katkoja on osa, jonka avulla sytytyspuolan, tai muun muuntajan, virta äkillisesti katkaistaan. Tämä indusoi toisiokäämiin korkeajännitteen, joka purkautuu kipinänä sytytystulpassa. Katkojia käytetään erityisesti ottomoottorin sytytysjärjestelmässä mutta myös esimerkiksi kipinäinduktoreissa. Ottomoottorissa katkojan toiminta on tahdistettu mäntien liikkeeseen, jotta kipinä syntyy juuri oikealla hetkellä. Aiemmin katkojat olivat moottorin akseliin kiinnitetyn epäkeskon ohjaamia mekaanisia kytkimiä, joiden kärjet avautuivat akselin pyörimisliikkeen halutussa vaiheessa. Nykyisin käytetään yleisesti elektronista eli kärjetöntä sytytystä, missä katkoja on toteutettu puolijohdekomponenteilla. Luokka:Auton sähköjärjestelmät
Jefferson Davis (täsmennyssivu)

Jefferson Davis voi tarkoittaa ainakin seuraavia: == Henkilöt == * Jefferson Davis (1808-1889), yhdysvaltalainen poliitikko, Yhdysvaltain sotaministeri, Amerikan konfederaation presidentti * Jefferson Davis (1862-1913), yhdysvaltalainen poliitikko, Arkansas’n kuvernööri 1901-1907 * Jefferson C. Davis (1828-1879), yhdysvaltalainen kenraali == Muut == * Jefferson Davisin piirikunta, Louisiana * Jefferson Davisin piirikunta, Mississippi * Jefferson Davis, Hämähäkkimies-sarjakuvien hahmo, Miles Moralesin isä
Eero Mäki

Eero Mäki (s. 1992) on suomalainen voimanostaja. Hän on voittanut suomenmestaruuksia nuorten sarjoissa ja on vuoden 2014 suomenmestari klassisessa voimanostossa, vuonna 2013 penkkipunnerruksessa. Mäki on ammatiltaan fysioterapeutti.Eero Mäki, Lapuan Ponnistus, viitattu 20.4.2020 == Lähteet == Luokka:Suomalaiset voimanostajat Luokka:Vuonna 1992 syntyneet Luokka:Elävät henkilöt
Harvakarvapoimulehti

Harvakarvapoimulehti (Alchemilla parcipila) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se muistuttaa paljolti kaljuvarsipoimulehteä (Alchemilla glabricaulis), mutta lajit ovat erotettavissa varsien sekä lehtiruotien karvojen perusteella. Kaljuvarsipoimulehden varret sekä lehtiruodit ovat täysin kaljuja. Näiden kahden lajin erottaminen toisistaan on kuitenkin hankalaa. Harvakarvapoimulehti on keskikokoinen tai isokokoinen poimulehtilaji, joka voi kasvaa 20–60 cm korkeaksi. Sen varret ovat hieman karvaiset joko kokonaan tai vain alimmista nivelväleistä. Lehtilavat ovat 5–9 cm pitkiä, lähes tasaisia ja tummanvihreitä. Lehtien reunoilla on seitsemästä yhdeksään kolmiomaista liuskaa ja kunkin liuskan laidoilla on 11–15, joskus 16 tai 17 hammasta. Lehtilapojen yläpinnat ovat harvakarvaisia. Kukkaperät ja kukkapohjukset ovat kaljuja. Harvakarvapoimulehteä kasvaa Venäjällä vuoristoniityillä puurajan tuntumassa, usein muiden korkeiden ruohojen seassa. Vuoteen 2018 mennessä harvakarvapoimulehteä on löydetty vain eri puolilta Venäjää sekä Suomesta Kuhmosta. == Lähteet == * Piirainen, M. & Chkalov, A., 2018: Alchemilla parcipila Juz. and A. stellaris Juz. as polemochores in Finland – the first records outside Russia – and the correct identity of A. polemochora S.E.Fröhner — Memoranda Societas Fauna Flora Fennica, 94: 67–77, ISSN 1796-9816 == Aiheesta muualla == * Laji.fi: Harvakarvapoimulehti (Alchemilla parcipila) Luokka:Poimulehdet
Jarkko Hallanoro

Jarkko Hallanoro on suomalainen uransa lopettanut pesäpalloilija. Hallanoro pelasi Superpesiksessä kaudet 1997-2005 ja hänen seuransa olivat Pattijoen Urheilijat, Ulvilan Pesä-Veikot ja Nurmon Jymy. Nurmon Jymyssä pelatessaan hän saavutti SM-hopean kaudella 2005. Hallsnoro oli roolitaan vaihtajajokeri. Hallanoro pelasi urallaan 228 Superpesiksen runkosarjaottelua, joissa löi 13 kunnaria ja 61 tavallista juoksua, toi 104 juoksua ja keräsi 952 kärkilyöntiä. 46 pelaamassaan pudotuspeliottelussa Hallanoro löi kolme kunnaria ja kymmenen tavallista juoksua, toi 18 juoksua ja keräsi 193 kärkilyöntiä. Seitsemässä pelaamassaan Superpesiksen karsintasarjan ottelussa Hallanoro löi kolme tavallista juoksua, toi 12 juoksua ja keräsi 43 kärkilyöntiä. ==Lähteet== * http://www.pesiksenmaailma.fi/index.php/pelaajakortit?pelaajaid=50&view;=pelaajakortti * https://yle.fi/urheilu/3-5977328 * https://www.pesis.fi/pesis- info/historia/mitalistit/ Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Raihana bint Zaid

Raihana bint Zaid ibn Amr (arab. ريحانة بنت زيد‎) oli juutalaisnainen, joka eri lähteiden mukaan oli joko profeetta Muhammedin puoliso tai jalkavaimo. Al- Tabarin mukaan hän oli orja ja jalkavaimo. Raihanasta kertoo ensimmäisen kerran Ibn Hisham 800-luvun alun Muhammed-elämäkerrassa. Muhammed valitsi Raihanan puolisokseen ja tästä tuli hänen omaisuuttaan aina profeetan kuolemaan asti. Muhammed kosi Raihanaa, mutta tämä vastasi: "Jumalan lähettiläs, jätä minut omaisuudeksesi, sillä se on meille molemmille helpompaa." Raihana kieltäytyi ensin kääntymästä juutalaisuudesta islamiin, jolloin Jumalan lähettiläs karttoi häntä, mikä murehdutti häntä itseään. Lopulta Raihana kuitenkin kääntyi. == Tabarin kuvaus == Al-Tabari antaa 900-luvulla kirjoittamassaan Historiassa Raihanasta lisätietoja. Hänen koko nimensä oli Raihana bint Zaid ibn Amr ibn Khunafah ibn Samun ibn Zaid, ja hän kuului Banu al-Nadrin heimoon. Raihana oli naimisissa Banu Quraiza -heimoon kuuluneen juutalaismiehen al-Hakamin kanssa. Tabarin mukaan Muhammed meni naimisiin Raihanan kanssa Muharram-kuun 6. päivänä vuonna 627. Raihana kuoli hieman ennen Muhammedia, kun profeetta oli palaamassa jäähyväispyhiinvaellukseltaan. Profeetta hautasi hänet al-Baqiin. == Tutustuminen == Profeetta Muhammedin ja Raihanan polut kohtasivat, kun Muhammed oli antanut teloittaa Raihanan puolison al-Hakamin Vallihautasodan jälkinäytöksessä. Banu Quraiza -heimon kaikkien 600–900 miehen päät katkaistiin Medinan torille rakennetun joukkohaudan äärellä. Juutalainen Banu Quraiza -heimo oli ensin ollut liitossa Muhammedin kanssa mekkalaisia vastaan, sitten sopi vaihtavansa puolta, mutta lopulta ei kuitenkaan vaihtanut vaan linnoittautui omiin oloihinsa. Muhammed ei unohtanut petosta. Mekkalaisten poistuttua hän piiritti heimoa 25 päivää, kunnes se antautui. Miesten teloittamisen jälkeen heimon naiset ja lapset sekä muu omaisuus jaettiin sotasaaliiksi, jolloin Muhammed valitsi Raihanan. Raihana oli toinen Muhammedin orjista, joista tuli myös hänen jalkavaimonsa. Toinen oli egyptiläinen Maria al-Qibtiyya. == Katso myös == * Muhammedin historiallisuus *Muhammedin vaimot == Lähteet == * * === Viitteet === Luokka:Muhammedin talonväki Luokka:Muhammedin vaimot
M/S Vellamo (siipiratasalus)

m/s Vellamo on Lahdesta liikennöivä, sisävesilaiva, siipirataslaiva. Se on rakennettu Vääksyn telakalla 1990 Tampereen liikennöintiä varten. Alus siirrettiin Päijäteelle Lahteen 2001. Aluksen osti Lahden Järvimatkailu Oy:ltä 2021 Rhea Ship lines Oy https://www.msrhea.fi/siipiratasalus-m-s-vellamo/ 2021 alus siirrettiin Jyväskylän satamaan Lahdesta. https://yle.fi/uutiset/3-12002293 Alus kunnostettiin Jyväskylässä. https://yle.fi/uutiset/3-11916448 == Lähteet == Luokka:Sisävesilaivat Luokka:Siipiratasalukset Luokka:Lahden liikenne
Panipeneemi

Panipeneemi (C15H21SN3O4) on karbapeneemeihin kuuluva orgaaninen yhdiste. Sitä käytetään lääketieteessä antibioottina. Yhdistettä käytetään haittavaikutuksien vähentämiseksi useimmiten yhdessä beetamipronin kanssa. ==Ominaisuudet ja käyttö== Huoneenlämpötilassa panipeneemi on väritöntä kiteistä ainetta. Yhdisteen antibioottiset ominaisuudet perustuvat muiden karbapeneemien tavoin siihen, että se estää bakteerien soluseinän biosynteesiä. Lääkeaine on hyvin laajakirjoinen ja tehoaa sekä grampositiivisiin että gramnegatiivisiin bakteereihin. Panipeneemia käytetään yhdessä metaboliaa hidastavan ja munuaishaittavaikutuksia vähentävän beetamipronin kanssa. Panipeneemi on hyväksytty lähinnä Aasiassa ja sitä voidaan käyttää hengitystieinfektioiden ja virtsatulehdusten hoitoon sekä leikkausinfektioiden ehkäisyyn. Lääkeaine annostellaan ruiskeena suoneen. ==Haittavaikutukset== Panipeneemin ja beetamipronin yhdistelmä on usein hyvin siedetty. Tavanomaisimmat haittavaikutukset ovat huonovointisuus, ripuli, ihottuma ja maksan entsyymiarvojen nousu. Panipeneemi vähentää natriumvalproaatin pitoisuutta elimistössä ja siten heikentää sen tehoa epilepsian hoidossa. ==Lähteet== Luokka:Karbapeneemit
Miikka Koivisto

Miikka Koivisto (s. 1982) on suomalainen muusikko, tuottaja ja biisintekijä. Koivisto tunnetaan yhtyeistä Ruusut, Normal Life -duosta Artturi Tairan kanssa ja sooloprojektistaan Hisser. Hänet muistetaan myös Disco Ensemble -yhtyeen keulakuvana. Miikka aloitti työt Skorpioni levy-yhtiöllä vuonna 2021. Koivisto toimi Fullsteam Recordsin A&R;:nä (artist and repertoire)Disco Ensemblen Miikka Koivisto musiikkibisneksen portinvartijaksi ja toimittaa viikoittaista uuden musiikin radio-ohjelmaa YleX -kanavalle Uusin indie, alternative ja kokeellinen. Miikka Koivisto, Yle Areena.. == Diskografia == === Ruusut === ==== Albumit ==== * Ruusut (2018) * Kevätuhri (2020) * Melankolia 1 (2023) * Melankolia 2 (2023) ==== Singlet ==== * Käärmeen sisällä * Siamilaiset * 555 (feat. Paperi T) * Glitchit *Haluun et sä kaipaat mua * Avaimet avaa ovii * 4321 *Haamuasema === HISSER === ==== Albumit ==== * ==== Singlet ==== * Park Fiction * Next Life === Normal Life === ==== Albumit ==== * ==== Singlet ==== * Spiderwebs/ Violence * Delete That === Disco Ensemble === * Disco Ensemblen diskografia == Tuottajana == * Pariisin Kevät - Silta * Paperi T - Yli * Paperi T - Sinä Jne. * Paperi T - Kaikki on hyvin * Iisa - Zen (Co-Producer & Co-Writer) * Elias Gould - Viininpunainen (Co-Producer & Co-Writer) * Asa & Miikka Koivisto - Kaukosäädin * Arto Tuunela & Miikka Koivisto - Tanssit Läpi Kaupungin * Ibe - Famous == Elokuvamusiikki == * Talvisydän (2016) soundtrack * Perintö (2015) soundtrack == Palkinnot == * 2019 Pro Musiikintekijät kunniamaininta , tunnustukseksi toiminnasta Suomalaisen kevyen musiikin aseman edistämiseksi * Ruusut Emma-gaala 2018: Kriitikoiden valinta -Emma * Disco Ensemble Emma-gaala 2008: Vuoden DVD – Video Vortex == Lähteet == * https://www.fullsteam.fi/fi/artistit/ruusut * https://yle.fi/aihe/artikkeli/2018/08/21/ruusut-on-vuoden-hehkutetuin-yhtye- yksi-jasenista-on-kirjailija-lauri-levola * https://www.iltalehti.fi/musiikki/a/e77cce02-e5c0-4fff-8992-f7c347cb7d2b * https://www.mtvuutiset.fi/artikkeli/rock-yhtye-disco-ensemble-lopettaa/6742764 * https://musiikintekijat.fi/yhdistys/pro-musiikintekijat-kunniamaininta/ ===Viitteet=== Luokka:Suomalaiset muusikot Luokka:Suomalaiset musiikkituottajat Luokka:Suomalaiset lauluntekijät Luokka:Vuonna 1982 syntyneet Luokka:Elävät henkilöt
Nova Scotian joukkoampuminen 2020

Nova Scotian joukkoampuminen oli 18.–19. huhtikuuta 2020 Kanadan Nova Scotian provinssissa tapahtunut joukkoampuminen. 51-vuotias epäilty Gabriel Wortman ampui noin 12 tunnin aikana useita ihmisiä poliisin mukaan sattumanvaraisesti, kunnes hän kuoli takaa-ajon yhteydessä poliisin luoteihin huoltoasemalla Enfieldissä. Wortmanin motiiveja ei ole vielä saatu selville. Tapaus on pahin henkirikosten sarja Kanadassa yli 30 vuoteen. == Tapahtumat == Poliisit saivat ilmoituksen lauantaina 18. huhtikuuta noin kello 23.32 paikallista aikaa Portapiquessa liikkuvasta aseistetusta henkilöstä. Samaan aikaan alueen asukkaita kehotettiin pysymään sisällä ovet lukittuina. Kun poliisit saapuivat paikalle, he löysivät alueella olleista rakennuksista henkirikosten uhreja, mutta Wortman oli ehtinyt karkuun. Ruumiiden lisäksi alueella oli useita mahdollisesti Wortmanin tahallisesti sytyttämiä tulipaloja. Poliisit tutkivat läpi yön 52 kilometrin säteeltä Portapiquen aluetta. Seuraavana päivänä 19. huhtikuuta noin kello yhdeksän aikoihin aamulla Kanadan ratsupoliisi ilmoitti tunnistaneensa ampujan Gabriel Wortmanin, joka oli Portapiquen asukas. Hän oli pukeutunut poliisiksi ja muokannut autonsa muistuttamaan poliisiautoa. Wortmanista tehtiin havaintoja noin kello 10–11 aikoihin ajamassa alueen eri valtateillä. Hän vaihtoi autoansa kerran noin klo 11 aikoihin, kunnes myöhemmin 11.40 poliisit ilmoittivat, että hänet oli saatu kiinni huoltoasemalla Enfieldissä. Muutama tunti kiinnijäämisen jälkeen ilmoitettiin, että 17 ihmistä on kuollut mukaan lukien Wortman ja 23-vuotisen uran tehnyt konstaapeli. Uhrien lukumäärä on sittemmin täsmentynyt, kun poliisi on käynyt läpi Wortmanin reitin. 21. huhtikuuta kerrotun tiedon mukaan kuolleita on 23. == Epäilty == Epäilty oli 51-vuotias Gabriel Wortman, joka asui Portapiquessa ja teki hammasproteeseja ammatikseen. Hänen mielenkiinnon kohteisiinsa kuuluivat poliisit ja poliisitarvikkeet. Hän omisti paljon niihin liittyviä keräilyesineitä ja jopa kaksi poliisiautoa. Jotkut Wortmanin tuntemat ihmiset pitivät hänen suhtautumista poliiseihin pakkomielteenä. Naapurit kuvailivat häntä persoonana rennoksi, ystävälliseksi ja auttavaiseksi, vaikka hänen tiedettiin kärsineen alkoholiongelmasta. Hän joutui lopettamaan maaliskuussa hammasproteesien valmistamisen hallituksen määräyksellä koronaviruspandemian vuoksi, mikä saattoi vaikuttaa hänen mielenterveyteensä ratkaisevasti. Tarkkaa motiivia hänen tekoihinsa ei kuitenkaan ole saatu vielä selville. == Vaikutukset lainsäädäntöön == Tapauksen jälkeen Kanadassa kiellettiin rynnäkköaseiden myynti, osto, käyttö ja maahantuonti. Lisäksi rynnäkköaseiden tämänhetkisille omistajille on annettu kaksi vuotta aikaa hankkiutua niistä eroon korvausta vastaan. == Lähteet == Luokka:Vuoden 2020 rikokset Luokka:Joukkosurmat Luokka:Kanadan historia Luokka:Nova Scotia
Easy Love

Easy Love on brittiläismuusikko Sigalan kappale. Sen julkaisi Ministry of Sound hänen Brighter Days-debyyttistudioalbumin ensimmäisenä singlenä 3. syyskuuta 2015. Se mukailee The Jackson 5-yhtyeen kappaletta "ABC". Kappaleen on uudelleentuottanut Hal Ritson ja sen esittävät kreditoimattomat artistit Vula Malinga sekä Kyle Johnson. Kappale debytoi julkaisunsa jälkeen Britannian singlelistan sijalla 71. josta se nousi seuraavalla viikolla listan kärkeen. Lisäksi se pääsi UK Dance Chartin sekä UK Indie Chartin kärkeen. Kappaleelle on toteutettu myös musiikkivideo, joka julkaistiin videopalvelu YouTubessa 4. elokuuta 2015. Video kuvattiin Los Angelesissä ja sillä esiintyy kanadanfilippiiniläinen tanssiduo Lucky Aces, jonka esiintyminen The Ellen DeGeneres Showssa kiinnitti videon tuottajan huomion ja pyysi heitä esiintymään videolla. ==Lähteet== Luokka:Vuoden 2015 kappaleet Luokka:Brittiläiset musiikkikappaleet
Gustav Gröber

Maximilian Gustav Gröber (4. toukokuuta 1844 Leipzig – 6. marraskuuta 1911 Ruprechtsau bei Straßburg, SaksaGröber, Gustav, Deutsche Biographie, viitattu 20.4.2020 ) oli saksalainen romanisti. Hänestä tuli vakinainen professori Breslauhun 1874 ja Strassburgiin 1880.Gröber, Maximilian Gustav, Tietosanakirja osa 2, palsta 1632, Tietosanakirja Osakeyhtiö 1910 Gröberin merkittäviä teoksia ovat Die handschriftlichen Gestaltungen der Chanson de geste Fierabras und ihre Vorstufen (1869), Die altfranzösische Romanzen und Pastourellen (1872), Die Liedersammlungen der Troubadours (1877) sekä Friedrich Christian Diezin sanakirjaa syventävä Vulgärlateinische Substrate romanischer Wörter (1884–1890). Gröberin 1877 perustama ja julkaisema Zeitschrift für romanische Philologie on ollut lajinsa suurista aikakauskirjoista monipuolisin, milteipä tärkeinkin. Gröber toimitti 1888–1902 noin 30 avustajan kanssa suuren Grundriss der romanische Philologie -teoksen (1904–1906), jossa on useita Gröberin itsensä kirjoittamia esityksiä. == Lähteet == ==Aiheesta muualla== Luokka:Saksalaiset kirjallisuustieteilijät Luokka:Vuonna 1844 syntyneet Luokka:Vuonna 1911 kuolleet
Sarah Crossan

Sarah Crossan (s. 4. tammikuuta 1981 Dublin) on irlantilainen nuortenkirjailija. Hän asuu ja työskentelee New Yorkissa. Sarah Crossan. Babelio. Viitattu 20.4.2020. Hän on suorittanut filosofian ja kirjallisuuden tutkinnon Warwickin yliopistossa vuonna 1999. Hänellä on myös luovan kirjoittamisen maisteritutkinto samasta yliopistosta vuodelta 2003. Hän työskenteli aluksi opettajana, mutta saatuaan vuonna 2010 apurahan Edward Albee -säätiöltä hän vietti kesän Montaukissa New Yorkissa työstäen ensimmäistä romaaniaan The Weight of Water, joka ilmestyi vuonna 2011. Crossanin suurin menestys on vuoden 2016 säeromaani One. Se on ilmestynyt vuonna 2018 suomeksi Kaisa Katteluksen suomentamana nimellä Yksi (ISBN 9789515244338). Yksi. Kustantamo S&S.; Viitattu 20.4.2020. Vuonna 2017 Crossan valittiin yhdeksi 39:stä lupaavimmista eurooppalaisesta alle 40-vuotiaasta lasten ja nuorten kirjojen kirjailijasta Hay-festivaalilla Tanskan Aarhusissa. Aarhus39 Authors. Web Archive 2019. Viitattu 20.4.2020. ==Teokset== * The Weight of Water (2011) * Breathe (2012) * Resist (2013) – Breathe-teoksen jatko-osa * Apple and Rain (2014) * One (2015), suom. Yksi (2018) * We Come Apart (2017) Brian Conaghanin kanssa * Moonrise (2017), suom. Kuunnousu (2020) * Toffee (2019) ==Lähteet== Luokka:Irlantilaiset lasten- ja nuortenkirjailijat Luokka:Vuonna 1981 syntyneet Luokka:Elävät henkilöt
Sweet Lovin’

Sweet Lovin’ on brittiläismuusikko Sigalan kappale, jolla vierailee myös brittiläinen laulaja-lauluntekijä Bryn Christopher. Sen julkaisi Ministry of Sound Sigalan Brighter Days -debyyttistudioalbumin toisena singlenä 4. marraskuuta 2015. ”Sweet Lovin’” on saavuttanut julkaisunsa jälkeen muun muassa Britannian singlelistalla sijan 3 sekä Irlannin singlelistalla sijan 6. Sen lisäksi kappale pääsi singlelistan viiden parhaan joukkoon myös Tšekissä ja Skotlannissa. Britanniassa kappale ylitti platinalevyrajan 600 000 myydyllä kopiolla. Kappaleelle on toteutettu myös musiikkivideo, joka julkaistiin videopalvelu YouTubessa 13. marraskuuta 2015. Los Angelesissä kuvatulla videolla nähdään LA Roller Girls Entertainmentin jäsen Candice Heiden rullaluistelemassa pitkin katuja sekä levittämässä punaista savupilveä, joka saa kaikki savun keskelle joutuneet tanssimaan kappaleen tahdissa. Videon lopussa hän liittyy muiden savupilviä jättävien rullaluistelijoiden pariin, joihin lukeutuu muun muassa Nicole Leonard sekä tanssija Marissa Heart. ==Lähteet== Luokka:Vuoden 2015 kappaleet Luokka:Brittiläiset musiikkikappaleet
Ivan Gundulić

Ivan Gundulić (8. tammikuuta 1589 – 8. joulukuuta 1638) oli ragusalainen runoilija. Hän oli vanhaa ragusalaista (nyk. Dubrovnik) ylimyssukua. Hänen isänsä toimi viidesti Ragusan tasavallan knezinä, joka oli tasavallan korkein hallintoasema. Gundulić oli myös itse monissa korkeissa virkatehtävissä ja toimi ammusvaraston johtajana, senaattorina ja tuomarina. Gundulić kirjoitti nuoruudessaan 10 näytelmään, joita esitettiin musiikin säestyksellä ja joitain osia saatettiin myös laulaa. Gundulićin näytelmissä oli aineksia klassisesta mytologiasta ja italialaisen Torquato Tasso eeppisestä runoelmasta Vapautettu Jerusalem. Näytelmät olivat suosittuja Ragusassa, ja neljä niistä on säilynyt. Gundulić siirtyi myöhemmin urallaan barokkikauden hengelliseen runouteen. Gundulićin huomattavimpia teoksia ovat Suze sina razmetnoga ('Tuhlaajapojan kyynelet', 1622), pastoraalinäytelmä Dubravka (1628), jossa on selvästi nationalistinen dubrovnikilainen sävy, ja ennen kaikkea sankarirunoelma Osman, joka kuvailee puolalaisen perintöruhtinaan Vladislavin voittoisaa taistelua sulttaani Osmania vastaan.Gundulić, Ivan, Tietosanakirja osa 2, palsta 1663, Tietosanakirja Osakeyhtiö 1910 Osman jäi Gundulićilta kesken, eikä hän ehtinyt viimeistellä ennen kuolemaansa 14:ttä eikä 15:ttä cantoa. Runoelman viimeisteli Ivan Mažuranić, ja se julkaistiin 1844. == Lähteet == ==Aiheesta muualla== Luokka:Kroatialaiset runoilijat Luokka:Vuonna 1589 syntyneet Luokka:Vuonna 1638 kuolleet